Windows XP

**Windows XP** je počítačový operačný systém vyvinutý spoločnosťou Microsoft, určený na všeobecné použitie na domácich a firemných osobných počítačoch, laptopoch a mediálnych centrách. Skratka „XP“ vychádza z anglického slova e**xp**erience (v preklade *skúsenosť*). Systém bol vytváraný pod kódovým označením **Whistler**, má číselné označenie verzie **5.1**. Ide o priameho následníka operačného systému Windows 2000. Je tak prvým operačným systémom od spoločnosti Microsoft, ktorý je určený ako pre domáce použitie, ako aj pre nasadenie vo firmách. Je založený na 32bitovej architektúre IA-32 a na jadre systému Windows NT. Neskôr prišli dve verzie pre 64-bit procesory Intel Itanium, *Windows XP 64-Bit Edition verzia 2002* a verzia 2003 postavená na jadre OS Windows Server 2003. V aprili roku 2005 vydal Microsoft verziu *Windows XP Professional x64 Edition* s podporou 64bitovej arcitektúry *[[x86-64]]*. Oficiálne ukončenie podpory Windowsu XP SP3 bolo 8. apríla 2014.

## Verzie a varianty
Windows XP bol prvýkrát uvoľnený 25. októbra 2001 a v nedávnej minulosti išlo o najviac používanú verziu tohto operačného systému. Od svojho uvedenia na trh sa dočkal troch veľkých aktualizačných balíčkov; z nich hlavne *Service Pack 2* (skrátene *SP2*) systém výrazne pozmenil a pridal niektoré nové bezpečnostné prvky. Tretí servisný balíček vyšiel v prvej polovici roku 2008, teda až po vydaní Windows Vista. 25. apríla 2005 bol vydaný Microsoft Windows XP v 64 bitovej verzii. Uvedená 64 bitová verzia nevyhnutne pre svoj chod potrebuje 64 bitový procesor Intel alebo AMD. 

Operačný systém Windows XP je k dispozícii v niekoľkých variantoch:
* Windows XP Home Edition
* Windows XP Professional
* Windows XP 64-Bit Edition
* Windows XP Professional x64 Edition
* Windows XP Media Center Edition 2005
* Windows XP Tablet Edition
* Windows XP Embedded
* Windows Fundamentals for Legacy PCs
* Windows XP Starter Edition
* Windows XP Professional N
* Windows XP Home Edition N

Systémy Windows označené písmenom „N“ sú bez integrovaného prehrávača Windows Media Player. Táto verzia je výsledkom antimonopolného nariadenia Európskej komisie, ktorá obvinila spoločnosť Microsoft z porušovania hospodárskej súťaže a okrem pokuty 497 miliónov eur musel softvérový gigant vydať verziu Windows XP bez integrovaného prehrávača Windows Media Player. Uvedená verzia sa však podľa očakávania nestretla so záujmom užívateľov.

## Funkcie
Windows XP majú zásadne vylepšený vzhľad (od verzie Windows 95 až k Windows 2000 to boli skôr malé úpravy) a kompletne prepracovanú ponuku Štart. Bola tiež upravená celá rada maličkostí (iné ovládacie panely, prihlasovacia obrazovka). Tiež doba spúšťania systému sa oproti minulým verziám Windows výrazne skrátila. Windows XP bol prezentovaný ako stabilný multimediálny systém, schopný vykonať omnoho viac a rýchlejšie ako predchádzajúce verzie. Má veľkú kompatibilitu s programami.

Medzi ďalšie novinky patrí rýchle prepínanie používateľov, funkcia vzdialenej pomoci či integrovaná podpora napaľovania CD/DVD.

## Systémové požiadavky
Systémové požiadavky pre Windows XP (edície Home a Professional) sú nasledujúce:

thumb|Informácie o ukončení podpory systému.



Aktualizácia operačného systému vyžaduje pripojenie na internet či už cez modem alebo LAN sieť.

## Referencie


## Pozri aj
* Windows 95
* Windows 98
* Windows NT
* Windows 2000
* Windows XP Embedded
* Windows Vista
* Windows 7
* Windows 8
* Windows 10

## Externé odkazy
* Domovská stránka Windows XP (web archive)
* Windows XP v telefónoch
* AdminXP.cz – Sprievodca pre začiatočníkov a administrátorov
 
## Zdroj
* 

Kategória:Microsoft Windows
Kategória:Operačné systémy firmy Microsoft